[{"text_idx": "#000000", "text": "Mikaelo dum la ekskursa koncerto en Guadalupe."}, {"text_idx": "#000001", "text": "Enkonduko. Filmeto \u2013 parto de la ekskursa koncerto en Guadalupe.\nKrom-registraj\u0302o \u2013 La tuta koncerto en Guadalupe en mp3-formo."}, {"text_idx": "#000002", "text": "Niaj renkontig\u0302oj sekvis nur dum diversaj arang\u0302oj. Foje ni vidis nin, foje sukcesis ni iom babili. Sed c\u0302iam c\u0302irkau\u0306 Mikaelo estis tro da homoj. Kaj venis la jubilea 75a Hispana E-Kongreso. Mia amiko, Javier, kiu c\u0302eforganizis g\u0302in, sciis, ke malgrau\u0306 multaj okazoj ankorau\u0306 mi ne sukcesis antau\u0306mikrofone babili kun Mikaelo. Lia plano do estis simpla. Pretigi al Mikaelo c\u0302ambron en privata domo, kiun al mi kaj al du redakcianinoj de Varsovia Vento li luis. Kaj tiam, malgrau\u0306 la kongresa bruo kaj etosa vivo preskau\u0306 g\u0302is matenoj, sukcesis trankvile sidi kaj registri la unuan intervjuon. Ne la lastan, forte mi esperas."}, {"text_idx": "#000003", "text": "Mi mem ne kurag\u0302as prezenti homon, kies kontribuo en la esperantistan kulturon estas tiel eksterordinara. Anstatau\u0306 simpla enkonduko mi devus verki almenau\u0306 bros\u0302uron. Tamen trovis mi en la reto sinprezentadon de Mikaelo (la fonto). Servu g\u0302i do kiel la plej trafa enkonduko. Mi deziras nur alj\u0302eti, ke se estus pli multe da homoj tiel eksterordinaraj, samtempe modestaj kaj amikemaj kiel Mikaelo, delonge jam regus la fina venko."}, {"text_idx": "#000004", "text": "Parto de la ekskursa koncerto de Mikaelo Bronshteyn en Guadalupe.\nPlena koncerto en mp3-formo kiel kromregistraj\u0302o."}, {"text_idx": "#000006", "text": "Mi naskig\u0302is en 1949, en Ukrainio, sed en la ag\u0302o de 18 jaroj mi foriris de tie por studi en Rusio, kaj jam ne plu revenis por konstanta log\u0302ao."}, {"text_idx": "#000007", "text": "La studoj havis du diversajn direktojn: elektro kaj j\u0302urnalista metio. En 1972 mi finis miajn studojn kaj diplomig\u0302is pri la ambau\u0306. Tamen mi estis aktive kunlaboranta en gazetaro nur en junag\u0302o, do la j\u0302urnalista diplomo restis preskau\u0306 neuzita. Kiel ing\u0302eniero pri elektro mi laboris en diversaj postenoj en la urbo Tih\u0302vin, apud Sankt-Peterburgo (Leningrado), ankau\u0306 en la urbo Vorkuta, trans Polusa Cirklo. Ekde 1990, reveninte al Tih\u0302vin, mi havis oficon kiel dungita direktoro de plastvara uzino, poste kaj g\u0302is nun \u2013 la saman postenon en la firmao, konstruanta lignajn vilaojn."}, {"text_idx": "#000008", "text": "Mi havas edzinon, kun kiu mi log\u0302as en Tih\u0302vin kaj plenag\u0302an filon, kiu log\u0302as kaj laboras en Sankt-Peterburgo. Esperanto venis al mi en 1962. Mi venis al g\u0302i unu jaron pli frue sen absoluta certeco, ke ni ekamos unu la alian, tamen en 1962 tio okazis kaj la amo inter mi kaj la lingvo Esperanto ekzistas g\u0302is nun."}, {"text_idx": "#000009", "text": "C\u0302ar mi provis verki poemojn ec\u0302 antau\u0306 ol mi ekamis esperanton, nature mi komencis fari tion en la lingvo amata. Post iom da tempo mi komprenis, ke poemojn la publiko akceptas pli atente, se tiujn akompanas muziko \u2013 do aperis kantoj, da kiuj mi verkis kaj tradukis kelkcenton. Kun plia s\u0302arg\u0302o da jaroj mi ekverkis kaj ektradukis ankau\u0306 prozon, do dum la lasta jardekduo aperis tri kodiskoj da miaj kantoj kaj dekkvin libroj, inter kiuj la plej konataj ig\u0302is rakontaro \u201cLegendoj pri SEJM\u201d(1992), romano \u201cOni ne pafas en Jamburg\u201d (1993), porinfana legolibro \u201cMamutido Mic\u0302jo\u201d(1996) kaj poemaro \u201cDu lingvoj\u201d. Espereble, ankau\u0306 la lasta mia romano \u201cDek tagoj de kapitano Postnikov\u201d, eldonita antau\u0306 kvar monatoj, trovos siajn legantojn."}, {"text_idx": "#000010", "text": "En junag\u0302o mi aktive partoprenis la movadajn aferojn, estinte estrarano (foje ec\u0302 prezidanto) de Sovetia Esperantista Junulara Movado (SEJM). Nuntempe mi ne estas aktiva movadano, kvankam mi membras en Rusia Esperanto-Unio kaj en UEA. Mi nur instruas la lingvon, verkas poemojn, kantojn kaj prozaj\u0302ojn en Esperanto. Fojfoje mi faras prelegturneojn al diversaj lokoj en Rusio kaj ekstere, c\u0302ar dume tiuj renkontig\u0302oj kun la au\u0306skultantaro (ne nepre esperantista) donas plezuron al la homoj kaj al mi mem."}, {"text_idx": "#000011", "text": "Registrita junie de 2016 dum la 75a Hispana Kongreso de Esperanto,\npublikigita en la 116a elsendo,"}, {"text_idx": "#000013", "text": "Koran Dankon, kara Irek, pro via granda laboro.. Mikaelo Moissey Bronshteyn, ja meritas la tutan rekonon kaj dankemon de c\u0302iuj esperantistoj. Li estas vivanta parto de la Esperanta Kulturo.\nAl seksbutiko venis avino kaj al la avino demandis la vendistino:\n- Kion vi bezonas, sinjorino?\n- C\u0302u vi havas gumajn virinojn?\n- Sed mi bezonas kun okulvitroj.\n- Por kio vi bezonas kun okulvitroj ?\n- Ah\u0302, vidu, mi volas fari donacon al mia nepo, sed li s\u0302atas sag\u0302ajn knabinojn."}, {"text_idx": "#000014", "text": "Koran Dankon, kara Irek, pro via granda laboro.. Mikaelo Moissey Bronshteyn, ja meritas la tutan rekonon kaj dankemon de c\u0302iuj esperantistoj. Li estas vivanta parto de la Esperanta Kulturo."}, {"text_idx": "#000016", "text": "Alklaku tie c\u0302i por nuligi vian komenton"}, {"text_idx": "#000020", "text": "Kreita pere de WordPress kaj Tarski"}]